Diari Oficial de la Generalitat Valenciana


Sumari del DOGV 8728, del 29-01-2020 (2020/750)

RESOLUCIÓ de 27 de gener de 2020, de la directora general de Personal Docent, per la qual s'obri nou termini de presentació de sol·licituds en el procediment selectiu convocat per l'Ordre 1/2020, de 7 de gener de 2020, de la Conselleria d'Educació, Cultura i Esport, per a accés al cos d'inspectors d'Educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8728

Data del DOGV
:   29-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/750


Data del document
:   27-01-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 27 de gener de 2020, de la directora general de Personal Docent, per la qual s'obri nou termini de presentació de sol·licituds en el procediment selectiu convocat per l'Ordre 1/2020, de 7 de gener de 2020, de la Conselleria d'Educació, Cultura i Esport, per a accés al cos d'inspectors d'Educació. [2020/750]  
En el Diari Oficial de la Generalitat Valenciana núm. 8718, de 16 de gener de 2020, es va publicar l'Ordre 1/2020, de 7 de gener de 2020, de la Conselleria d'Educació, Cultura i Esport, per la qual es convoca procediment selectiu d'accés al cos d'inspectors d'Educació.  
  
En la base 3.2 de la mencionada convocatòria s'estableix que el termini de presentació de sol·licituds serà de deu dies naturals comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
El Reglament d'ingrés, accessos i adquisició de noves especialitats en els cossos docents a què es refereix la Llei orgànica 2/2006, de 3 de maig, d'Educació, aprovat pel Reial decret 276/2007, de 23 de febrer, disposa en l'article 9 que les convocatòries que realitzen els òrgans corresponents de les comunitats autònomes es publicaran en els seus respectius butlletins o diaris oficials i en el Boletín Oficial del Estado. En aquest últim cas, la publicació en el Boletín Oficial del Estado podrà substituir-se per la inserció d'un anunci en el qual s'indique l'administració educativa convocant, el cos o cossos a què afecta la convocatòria, el nombre de places convocades, el butlletí o diari oficial, la data en què es fa pública la convocatòria, la data de finalització del termini de presentació d'instàncies i l'òrgan o dependència al qual han de dirigir-se.  
  
Atés que el termini de presentació de sol·licituds va finalitzar el passat dia 26 de gener de 2020 i no s'ha publicat aquesta ressenya en el Boletín Oficial del Estado, a l'efecte de donar acompliment a la normativa vigent, es procedeix a obrir un nou termini de sol·licituds, en virtut de la qual cosa, resolc:  
  
Obrir un nou termini de deu dies naturals a partir de l'endemà de la publicació de la present resolució en el Diari Oficial de la Generalitat Valenciana, per a les persones que desitgen prendre part en el mencionat procés selectiu, d'acord amb el procediment previst en la base 3 de la convocatòria.  
  
València, 27 de gener de 2020.- La directora general de Personal Docent. M. Ángeles Herranz Ábalos.